TV7 JERUUSALEMMA UUDISED
Meie tänased teemad -
Iisrael võitleb Hamasiga Lääneriikide eest
Hamas on tulistanud rakette Gaza kirikust
Iraan on saatnud Hamasile raketitehnoloogiat
Islamiriik ISIS ei toeta Hamasi võitluses Iisraeli vastu
Armeekomandör: Iisraeli Jumal muudab õhus rakettide lennurada
Arutz Sheva teatel rõhutas peaminister Benjamin Netanyahu
eelmisel nädalal rahvusvahelises meedias,
et Iisrael kaitseb end Hamasi terrorirünnakute vastu.
Hamasi ja eriti islamiterrorismi vastu võideldes
ei kaitse Iisrael vaid ennast, vaid ka kogu Läänemaailma.
Netanyahu ütles Fox Newsile,
et al-Qaeda sõsarliikumine Iraagi ja Süüria Islamiriik ISIS
liigub läbi Iraagi ja Süüria
ohtlikult lähedal Liibanonile ja Jordaaniale.
Netanyahu rääkis ka Hezbollah'st,
radikaalsete šiiitide ja sunniitide omavahelisest võitlusest
ja Aafrika arvukatest islamiterroristide gruppidest.
Mainitud rühmitused võitlevad omavahel,
kuid on kõik üksmeelsed, et pärast eriarvamusel olevate
mõõdukamate moslemite vägivaldset kukutamist,
peavad nad saama piirkonna ainsa lääneriigi Iisraeli,
mida nimetatakse "väikeseks saatanaks",
samas kui lääneriigid on "suur saatan", ütles Netanyahu.
Ta ütles Saksa telekanalile, et Hamas on osa islamiliikumisest,
mis tahab üles ehitada islami võimu, kus puuduvad inimõigused,
naised on omandiks, ja vähemustel, nagu homoseksuaalidel, pole õigusi.
Selle armutu usu harrastamisse kuulub ka antisemitism.
Netanyahu sõnul on Iisrael tänulik tugevatele juhtidele,
nagu Angela Merkel ja teised Euroopas,
kes antisemitismile jõuliselt vastu seisavad.
Netanyahu sõnul vajab Iisrael tuge ka võitluses antisemitismiga
ning toetust Läänega ühistele liberaalsetele väärtustele.
Israel Today teatel on Hamas tulistanud rakette ka kirikutest.
Iisrael on püüdnud üle kuu aja kestnud operatsiooni ajal rääkida,
et Hamas tulistab Iisraeli rakette kas mošeede, koolide, haiglate
ja teiste tsiviilobjektide seest või lähedalt.
Gaza kristlaste peapiiskopi Alexiose sõnul
võib nimekirja lisada ka kirikud, kuna Hamas on tulistanud kirikust,
kuigi seda kasutatakse elanike varjupaigana.
Peapiiskop Alexiose sõnul pole Gaza väiksel 1500-pealisel kristlaskonnal
muud alternatiivi kui muganduda.
Gazas on islamireeglid ja tuleb tantsida Hamasi pilli järgi,
kui tagajärgi ei taheta.
Teise araablasest kristliku pastori Steve Khoury sõnul
ei näe ta lähitulevikus lõppu islami vägivaldsele Iisraeli-vaenule
ning kristlaste ja moslemite küünilisele ärakasutamisele
selle pürgimuses juudiriiki hävitada.
Khoury sõnul on tõde see, et sõda jätkub Jeesuse naasmiseni
ning juutidel on suur vastutus, mis nõuab ohvreid.
Khoury usub, et antud olukord jätkub
ning juudi rahvas on alati põlu all,
kuna nad on valitud rahvas.
Khoury sõnul peavad lisaks juutidele kannatama ka teised.
Tema kogudust ja teisigi kristlasi Jeruusalemmas ja Petlemmas
kiusatakse taga,
kuna nad armastavad Iisraeli ja evangeliseerivad.
Ynet Newsi andmeil teatas Iraan eelmisel esmaspäeval,
et andis Hamasile oma raketitehnoloogiat,
et see suudaks Iisraeli rakette tulistada.
Iraani armee endine ülemjuht on õhutanud Iraani presidenti
saatma Hamasile ka õhutõrjeseadmeid ning röövima sõdureid,
kuna see on Iisraeli nõrk koht ning sionistid annavad alla.
Iraani Revolutsioonikaartlaste ametnikud on varem väitnud,
et Iraan saatis Hamasi Gaza relvaarsenali kuuluvate
Fajr-5 rakettide tehnoloogia ja need valmistatakse Gazas.
Razaei sõnul on sionistid hävitanud mõned tunnelid,
kuid ei saa õhku lasta kogu Gazat, nii et relvatehased jäävad terveks.
Iraani ülemjuht õhutas mõne aja eest kõiki maailma moslemeid
aitama palestiinlastel Läänekaldal ja Gaza relvastuda,
et end Iisraeli vastu kaitsta.
Arutz Sheva teatel vastas Islamiriigi ISIS esindaja Nuseiri
kriitikute küsimustele, miks äsjaloodud uus moslemiriik
ei toeta aktiivselt Hamasi võitluses Iisraeliga.
Nureini sõnul on Jeruusalemma vallutamine
ja Iisraeli hävitamine ISISe Püha sõja keskne eesmärk.
Selle teostamiseks on ISIS süstemaatiliselt edasi liikunud.
ISISe väitel peab esmalt teostuma kuus asja,
enne kui saab hakata otse Iisraeli hävitamisega tegelema.
Neist asjust on saavutatud
Islamiriigile kindla baasi loomine Iraagis
ja selle kasutamine hüppelauana sõjaõhutamiseks Süürias
ja Liibanonis.
Saavutamata on veel Iisraeli suurima liitlase USA
poliitiline ja majanduslik nõrgestamine
rünnakutega USAsse,
ning USA huvipiirkondade vastu moslemimaades.
Lisaks peab Islamiriik laiendama oma piire
ja katma kogu Suur-Süüria, kuhu kuuluksid Iraak, Süüria,
Liibanon, Jordaania ja võimalik, et ka Gaza.
Islamiriigi esindaja sõnul võiks selline riik alustada
Iisraeliga vahetut konflikti.
Israel Today teatel ütles Iron Dome'i õhutõrjepatarei ülem,
et Jumal muudab selliste Hamasi rakettide trajektoori,
mida Iron Dome tõrjuda ei suuda.
Gaza sõja ajal on Iisraeli Iron Dome väga efektiivne olnud,
kuid vahel pole sel õnnestunud terroristide rakette tõrjuda.
Hinnanguliselt 10% Hamasi tulistatud rakettidest,
mida Iron Dome pole tõrjuda suutnud,
oleks võinud Iisraelile olulist kahju tekitada,
kuid mingil põhjusel pole seda siiski juhtunud.
Kinnitamata andmeil olevat üks Hamasi ülem öelnud,
et Hamas suunab oma raketid,
kuid Iisraeli Jumal muudab õhus nende trajektoori.
Iisraeli Iron Dome'i ülemal on sellega isiklik kogemus.
Ta rääkis, kuidas Iron Dome arvutab täpselt rakettide trajektoori
ning rakettide maandumiskohta teatakse 200 m täpsusega.
Üks rakett pidi tabama nn Iisraeli Pentagoni
või raudteejaama Tel Avivi kesklinnas,
kus oleks võinud hukkuda sadu inimesi.
Iisraellaste esimene tõrjerakett ei tabanud, ega ka teine,
mis oli ülema sõnul ebatavaline.
Hamasi raketi maandumiseni oli jäänud vaid 4 sekundit.
Massiohvritega sündmuse eest oli hoiatatud
ja kohale oli saadetud päästeteenistus.
Äkitselt näitas Iron Dome, mis arvutab ka tuulekiirust,
et idast tuli suur ja võimas tuul, mis raketi merre lükkas.
Meeskond oli vapustatud ning ülem hüppas püsti ja hüüdis:
Jumal on olemas!
Ülem olevat seda imet oma silmadega näinud,
seda polnud talle räägitud ega raporteeritud.
Ta olevat näinud, kuidas Jumala käsi
raketi merre saatis.
Need olid meie tänased uudised. Shalom ja kohtumiseni!
Tõlge: Monika Jaaguri